stanford-oval/wikipedia huggingface dataset:
חורשיט אהמט פאשא
הערות שוליים

↑  [Yunan Labib Rizk The Assumption ch Al Ahram Weekly 1 Nr 735.March 2005 http://weekly.ahram.org.eg/2005/735/chrncls.htm]
↑  Skull Tower in Nis in-Serbia News 2 March 2014
↑  Thanos M.Veremis, John S.Koliopoulos Modern Greece: A History since 1821, Wiley-Blackwell 2010 עמוד 19
↑  דו"חות השגרירות הבריטית בימי המרד היווני בשנים 1821–1822 - מלחמת העצמאות של יוון, עמוד 53
↑  Thanos M.Veremis, John S.Koliopoulos עמוד 19
| --- | --- |
בקרת זהויות :  LCCN: no2023006033  VIAF: 32167501119292801947   WorldCat (עם VIAF): 32167501119292801947
חנה קורן

אין תמונה חופשית
חנה קורן (5 באוקטובר 1946 – 24 ביולי 2016) הייתה גרפולוגית ישראלית, מייסדת "חנה קורן – מכון לגרפולוגיה" הפועל מאז שנת 1973 ולו שני סניפים בישראל: בתל אביב ובחיפה.
קורן הייתה מומחית לגרפולוגיה וגרפולוגיה משפטית. חברה באגודות גרפולוגיות אמריקניות. סיפקה שירותי אבחון גרפולוגי ליחידים ולמוסדות וייעוץ משפטי בנושאי כתב יד וזיוף כתב יד. הייתה מומחית לזיהוי מסמכים ועדה מומחית בבתי משפט בישראל החל משנת 1980 וגם בבריטניה, ארצות הברית, ספרד וקפריסין.
קורן השתתפה בתוכניות רדיו בישראל, בארצות הברית ובבריטניה. השתתפה בתוכנית הרדיו "תרגיל בחמש אצבעות" ששודרה בגלי צה"ל בין השנים 1976 ל-1984 ובתוכנית הרדיו "עצם הפז"ם" ששודרה בין השנים 1989 ל-1993. בנוסף הייתה אורחת קבועה בתוכנית הטלוויזיה של אודטה שוורץ בערוץ 10 ופרסמה טורים אישיים ומאמרים בעיתונים.
למרות הפופולריות של הגרפולוגיה בישראל, אין לה תמיכה מדעית והיא נחשבת לפסאודו-מדע.
מספריה

הגרפולוגיה : מסודות כתב ידך, מסדה (1983)
גרפולוגיה מ-"א" עד "ת", פרולוג (1994)
אהבה בכתב היד : מדריך גרפולוגי לזוגיות טובה, מודן (2006)
The Secret Self: A Comprehensive Guide to Handwriting Analysis ‏ Adama NY ו-Kuperard UK ‏ (1988)
הערות שוליים

↑  Carla Dazzi, Luigi Pedrabissi, Graphology and Personality: An Empirical Study on Validity of Handwriting Analysis, Psychological Reports 105, 2009-12-01, עמ' 1255–1268 doi: 10.2466/PR0.105.F.1255-1268
↑  Efrat Neter, Gershon Ben-Shakhar, The predictive validity of graphological inferences: A meta-analytic approach, Personality and Individual Differences 10, 1989-01, עמ' 737–745 doi: 10.1016/0191-8869(89)90120-7
| --- | --- |
בקרת זהויות :  NLI: 987007303611405171  ISNI: 0000 0004 0269 0682  LCCN: n85377788  VIAF: 298496274   WorldCat (עם VIAF): 298496274
חוסאם עוואר

חוסאם עוואר (בצרפתית: Hussem Aouar; בערבית: حسام عوار; נולד ב-30 ביוני 1998) הוא כדורגלן צרפתי-אלג'יראי המשחק בעמדת הקשר באל-איתיחאד מליגת העל הסעודית ובנבחרת אלג'יריה.
קריירת מועדונים > ליון

עוואר הצטרף לאקדמיה של אולימפיק ליון בשנת 2009 כשהיה בן 11.
ביולי 2016 החתימה ליון את עוואר על חוזה לשלוש שנים שהיווה חוזהו המקצועי הראשון. עוואר ערך את הופעת הבכורה שלו בקבוצה הראשונה ב-16 בפברואר 2017 בניצחון החוץ 1–4 על א.ז אלקמאר במסגרת שלב 32 האחרונות של הליגה האירופית, כשנכנס כמחליף 6 דקות לסיום המשחק. את שערו הראשון בקבוצה הראשונה של ליון הבקיע עוואר שבוע לאחר מכן במשחק הגומלין מול אלקמאר שהתקיים בפארק אולימפיק ליון, והסתיים בתוצאה 7–1 לליון. את הופעת הבכורה שלו בליג 1 ערך עוואר מול ספורטינג קלוב דה בסטיה ב-16 באפריל 2017, משחק שהופסק במחצית בתוצאה 0-0 לאחר תקרית אלימה והניצחון הוענק לליון כעבור שלושה שבועות על ידי בית הדין הצרפתי לכדורגל.
בתחילת עונת 2017/2018, אף על פי שמאז שעלה לקבוצה הראשונה של ליון שיחק רק בחמישה משחקים תחרותיים, קיבל עוואר את הספרה 8, ספרה שלבש בעבר אגדת המועדון, השחקן הברזילאי ז'וניניו. בעונה זו קיבל תפקיד משמעותי יותר בקבוצה כששותף ב-44 משחקים (ליגה, גביע ואירופה) ואף כבש 7 שערים. ובסוף העונה אף היה מועמד לפרס נער הזהב של אירופה 2018 המוענק לשחקן הצעיר המצטיין של העונה שמשחק באירופה (פרס שזכה בו בסוף באותה שנה שחקנה ההולנדי של אייאקס, מתייס דה ליכט).
בעונת 2018/2019 חיזק את מעמדו בקבוצה, הוא ערך את הופעת הבכורה שלו בליגת האלופות, ושותף ב-47 משחקים בסך הכל (מתוכם שבעה בליגת האלופות) כבש שוב שבעה שערים (כולם בליגה) ואף הוסיף שבעה בישולים.
עונת 2019/2020 נחשבת כעונת הפריצה של עוואר, הוא פתח ב-23 משחקים מתוך 25 משחקים בהם שותף בליגה שהופסקה במהלך חודש מרץ בעקבות התפרצות נגיף הקורונה ברחבי אירופה, כבש שלושה שערים ובישל עוד ארבעה, כשבגביעים (גביע וגביע הליגה) הוא הוסיף עוד חמישה שערים. אבל גולת הכותרת היא הופועתיו בליגת האלופות, כשב-11 בדצמבר 2019 הבקיע את שער הבכורה שלו בליגת האלופות מול ר.ב. לייפציג במסגרת שלב הבתים ובכך עזר לליון להבטיח את מקומה בשלב שמינת הגמר. בשלב שמינית הגמר סייע לקבוצה לעבור את יובנטוס אלופת איטליה, וברבע הגמר בישל את שערה השני של ליון נגד מנצ'סטר סיטי וסייע לה לעלות בפעם הראשונה בתולדותיה לחצי הגמר בליגת האלופות. בחצי הגמר הודחה ליון כשהפסידה בתוצאה 0–3 לבאיירן מינכן הגרמנית, ועוואר סיים את הטורניר עם שער וחמישה בישולים בשמונה משחקים.
קריירת מועדונים > רומא

ב-11 ביוני 2023 חתם לחמש שנים ברומא. ב-20 באוגוסט 2023 ערך עוואר את הופעת הבכורה שלו ברומא בתיקו 2–2 מול סלרניטנה במסגרת מחזור הפתיחה של עונת 2023/2024 בסרייה א'. שישה ימים לאחר מכן כבש עוואר את שער הבכורה שלוב במדי הקבוצה בהפסד 1–2 להלאס ורונה. ואת עונתו הראשונה בקבוצה סיים עם ארבעה שערים ב-16 הופעות בליגה. אליהן הוסיף עוד תשע הופעות ללא שערים בליגה האירופית בעונה בה הגיעה רומא עד חצי הגמר.
קריירת מועדונים > אל-איתיחאד

ב-16 ביולי 2024 חתם באל-איתיחאד מליגת העל הסעודית תמורת 12 מיליון אירו.
סגנון משחק

עוואר הוא קשר התקפי רב-תכליתי, שיכול לשחק בכל מקום בקישור, וזכה לשבחים על יכולתו הטכנית המצוינת ועל שלוותו עם הכדור לרגליו. כמו כן הוא נחשב לפליימקר מחונן שמסדר מצבים רבים לחבריו לקבוצה.
קריירה בינלאומית > צרפת

ב-2014 זומן עווואר לנבחרת צרפת עד גיל 17, אך שיחק רק משחק אחד. ביוני 2019, הוא זומן לנבחרת צרפת עד גיל 21 לקראת אליפות אירופה בכדורגל עד גיל 21 שנערכה באיטליה ובסן מרינו ופתח בהרכב לכל אורך הטורניר, בו הודחה צרפת בחצי הגמר.
בנובמבר 2019 זומן עוואר לנבחרת הבוגרת, אך לא הצטרף לסגל לבסוף בעקבות פציעה. ב-26 באוגוסט 2020, קיבל עוואר זימון נוסף לנבחרת לקראת משחקי ליגת האומות נגד שוודיה וקרואטיה שנערכו בספטמבר.  עם זאת, ב-27 באוגוסט, הוא נמצא חיובי ל-COVID-19 במהלך בדיקה שגרתית שבוצעה על ידי קבוצתו ליון, על רקע התפרצות המגפה בצרפת. הוא הוכנס לבידוד למשך שבועיים ונאלץ לדלג על אימונים למשך 10 עד 15 ימים לפחות, לכן, החליט המאמן דשאן להחליף אותו בנביל פקיר.  עוואר ערך בסופו של דבר את הופעת הבכורה שלו בנבחרת צרפת ב-7 באוקטובר 2020 במשחק ידידות בו ניצחה צרפת 7–1 את אוקראינה.
קריירה בינלאומית > אלג'יריה

במרץ 2023, החליט עוואר לעבור ולייצג את נבחרת אלג'יריה מולדת הוריו. ב-18 ביוני 2023, הוא ערך את הופעת הבכורה שלו עבור אלג'יריה נגד נבחרת אוגנדה במסגרת מוקדמות גביע אפריקה לאומות.
נכלל בסגל נבחרת אלג'יריה לטורניר גביע אפריקה לאומות 2023.
סטטיסטיקות קריירה > מועדונים

מעודכן ל-31 במאי 2024
| מועדון | עונה | ליגה | ליגה> הופעות | ליגה> שערים | גביע> הופעות | גביע> שערים | גביע הליגה> הופעות | גביע הליגה> שערים | אירופה> הופעות | אירופה> שערים | סה"כ> הופעות | סה"כ> שערים |
| --- | --- | --- | --- | --- | --- | --- | --- | --- | --- | --- | --- | --- |
| ליון | 2016/2017 | ליג 1 | 3 | 0 | 0 | 0 | 0 | 0 | 2 | 1 | 5 | 1 |
| ליון | 2017/2018 | ליג 1 | 32 | 6 | 4 | 0 | 0 | 0 | 8 | 1 | 44 | 7 |
| ליון | 2018/2019 | ליג 1 | 37 | 7 | 2 | 0 | 1 | 0 | 7 | 0 | 47 | 7 |
| ליון | 2019/2020 | ליג 1 | 25 | 3 | 4 | 3 | 4 | 2 | 8 | 1 | 41 | 9 |
| ליון | 2020/2021 | ליג 1 | 30 | 7 | 3 | 1 | — | — | — | — | 33 | 8 |
| ליון | 2021/2022 | ליג 1 | 36 | 6 | 0 | 0 | — | — | 9 | 2 | 45 | 8 |
| ליון | 2022/2023 | ליג 1 | 16 | 1 | 2 | 0 | — | — | — | — | 18 | 1 |
| ליון | סה"כ | סה"כ | 179 | 30 | 15 | 4 | 5 | 2 | 34 | 5 | 233 | 41 |
| רומא | 2023/2024 | סרייה א' | 16 | 4 | 0 | 0 | — | — | 9 | 0 | 25 | 4 |
| רומא | סה"כ | סה"כ | 16 | 4 | 0 | 0 | — | — | 9 | 0 | 25 | 4 |
| סך הכל קריירה | סך הכל קריירה | סך הכל קריירה | 195 | 35 | 15 | 4 | 5 | 2 | 43 | 5 | 258 | 45 |
סטטיסטיקות קריירה > נבחרת

מעודכן ל-26 במרץ 2024
| נבחרת | שנה | הופעות | שערים |
| --- | --- | --- | --- |
| צרפת | 2020 | 1 | 0 |
| סה"כ | סה"כ | 1 | 0 |
| אלג'יריה | 2023 | 5 | 2 |
| אלג'יריה | 2024 | 5 | 0 |
| סה"כ | סה"כ | 2 | 2 |
| סה"כ | סה"כ | 11 | 2 |
תארים

נבחרת העונה בליגת האלופות (1): 2019/20
הערות שוליים

↑  Vavel (14 בנובמבר 2016). "Qui es-tu, Houssem Aouar ?". VAVEL.com (בצרפתית). נבדק ב-5 בפברואר 2018. {{cite news}}:  (עזרה)
↑  "AZ Alkmaar vs. Lyon - 19 February 2017 - Soccerway". soccerway.com. נבדק ב-19 בפברואר 2017. {{cite web}}:  (עזרה)
↑  "Lyon vs. AZ Alkmaar - 23 February 2017 - Soccerway". soccerway.com. נבדק ב-24 בפברואר 2017. {{cite web}}:  (עזרה)
↑  "Ligue 1 : L'OL se voit attribuer la victoire face au Sporting Club de Bastia". olweb.fr. נבדק ב-11 במאי 2017. {{cite web}}:  (עזרה)
↑  Polden, Jake (2 ביולי 2018). "Golden Boy 2018 award nominees announced". mirror. {{cite web}}:  (עזרה)
↑  "Lyon 2 - 2 RB Leipzig - Match Report & Highlights - Sky Sports". skysports.com. נבדק ב-26 בדצמבר 2019. {{cite web}}:  (עזרה)
↑  Houssem Aouar signs for the Giallorossi!, www.asroma.com (באנגלית)
↑  "Houssem Aouar: Meet the Lyon player Pep Guardiola calls 'incredible'". 29 בנובמבר 2018. {{cite web}}:  (עזרה)
↑  UEFA.com, Spain-France | Under-21 2019, UEFA.com (באנגלית)
↑  Fédération Française de Football, www.fff.fr
↑  Lyon star Aouar tests positive for Covid-19 ahead of Ligue 1 season opener, www.sportingnews.com, ‏2021-08-13 (באנגלית)
↑  France 7-1 Ukraine (Oct 7, 2020) Final Score, ESPN (באנגלית)
↑  Algérie: les grands débuts d'Aouar avec les Fennecs, lors d’un succès contre l’Ouganda, RMC SPORT
↑  "France - H. Aouar - Profile with news, career statistics and history - Soccerway". soccerway.com. נבדק ב-19 בפברואר 2017. {{cite web}}:  (עזרה)
| נבחרת אלג'יריה – גביע אפריקה לאומות 2023 |
| --- | --- | --- |
|  1 זגבה •  2 מאנדי •  3 גיטון •  4 תוגאי •  5 תובה •  6 זרוקי •  7 מחרז •  8 בלאילי •  9 בונג'אח •  10 פגולי •   11 עוואר •  12 אונאס • 13 סלימאני •  14 בודאווי • 15 איית-נורי • 16 מנדראה • 17 שעיבי • 18 עמורה • 19 בן טאלב • 20 עטאל • 21 בנסבאיני • 22 בן-נאצר • 23 מבולחי • 24 בלעיד • 25 לערוסי • 26 בן בוט • מאמן: בלמאדי |  1 זגבה •  2 מאנדי •  3 גיטון •  4 תוגאי •  5 תובה •  6 זרוקי •  7 מחרז •  8 בלאילי •  9 בונג'אח •  10 פגולי •   11 עוואר •  12 אונאס • 13 סלימאני •  14 בודאווי • 15 איית-נורי • 16 מנדראה • 17 שעיבי • 18 עמורה • 19 בן טאלב • 20 עטאל • 21 בנסבאיני • 22 בן-נאצר • 23 מבולחי • 24 בלעיד • 25 לערוסי • 26 בן בוט • מאמן: בלמאדי | אלג'יריה |
זכויות להט"ב באנדורה

| --- | --- |

אנדורה
 מעמד בחוק:  חוקי מאז 1791
 טרנסג'נדריות:  אין הכרה בשינוי מגדר
 שירות צבאי:  מדינה ללא צבא
 הגנה מפני אפליה:  הגנה מוחלטת מפני אפליה על רקע נטייה מינית או זהות מגדרית
 זכויות משפחה
 הכרה בזוגיות חד־מינית:  ישנה הכרה באיגודים יציבים מאז 2005, ואיחוד אזרחי מאז 2014
 אימוץ:  ישנה הכרה באימוץ משותף על ידי זוגות חד מיניים מאז 2014
 
 הצבעה על הצהרת האו"ם:  בעד
לסביות, הומואים, טרנסג'נדרים וביסקסואלים (להט"ב) באנדורה התקדמו משמעותית במאה ה־21. נישואים חד־מיניים חוקיים באנדורה משנת 2023, וזוגות חד־מיניים מורשים לאמץ ילדים החל משנת 2014. כמו כן, חוקי המדינה אוסרים אפליה על רקע נטייה מינית או זהות מגדרית.
מעמד בחוק

הפללה של פעילות הומוסקסואלית באנדורה בוטלה בשנת 1791. גיל ההסכמה מוגדר כשווה לזוגות הומוסקסואלים והטרוסקסואלים כאחד - 14 שנים.
הכרה במערכות יחסים חד מיניות

מאז 2005, זוגות חד מיניים יכולים לרשום את מערכת היחסים שלהם בשם "איחוד יציב של זוג". ב-2 ביוני 2014, בעקבות הודעה מוקדמת, הגישה מפלגת השלטון דמוקרטים למען אנדורה הצעת חוק להכרה באיחוד אזרחי למועצה הכללית. הצעת החוק תקים איחודים אזרחיים השווים למעמד נישואים בכל נושא מלבד שם משפחה, וכן תעניק לזוגות חד מיניים זכויות אימוץ משותף. ב-27 בנובמבר 2014 עברה הצעת החוק בהצבעת רוב של 20 בעד מול 3 נגד עם מספר נמנעים. ב-24 בדצמבר, הצעת החוק פורסמה בכתב העת הרשמי, לאחר פרסום על ידי הנסיך-השותף פרנסואה הולנד, שכן נחוצה חתימתו של אחד משני הנסיכים המשותפים. ההצעה נכנסה לתוקף ב-25 בדצמבר. עם זאת, ארגוני זכויות להט"ב מקומיים גינו את הצעת חוק האיחוד האזרחי כ-"מפלה ומלאה בליקויים משפטיים" בעודם הציעו צעדים משפטיים להשגת הכרה בנישואים חד מיניים באנדורה.
ב-10 במרץ 2020, שלוש המפלגות אשר הרכיבו את קואליציית השלטון, הדמוקרטים, המפלגה הליברלית ומפלגת האזרחים המחויבים, הציגו את טיוטת הצעת החוק להכשרת נישואים חד מיניים. הצעת החוק הוגשה למועצה הכללית ב-24 בנובמבר 2020, אך הוארכה מספר פעמים. מועדו האחרון של הייעוץ הציבורי בהצעה היה ל-13 בדצמבר 2021.
הורות ואימוץ

לפני שנת 2014, זוגות חד מיניים לא הורשו לאמץ בעוד חוק האימוץ הכיר באפשרות זו רק עבור זוגות הטרוסקסואלים. מעמד האימוץ עבור זוגות חד מיניים שונה כאשר חוק האיחוד האזרחי המעניק זכויות אימוץ מלאות התקבל בנובמבר 2014 ונכנס לתוקף ב-25 בדצמבר 2014 ובכך, התיר אימוץ חורג ומשותף עבור זוגות הומוסקסואלים.
הגנה מפני אפליה

אנדורה אוסרת אפליה על רקע נטייה מינית מאז 2005. פשעי שנאה המניעים את הנטייה המינית של הקורבן מובילים לעונשים משפטיים נוספים. בדצמבר 2008 קבע בית המשפט לחוקה כי נטייה מינית נכללת בעילות האפליה האסורות בחוקת אנדורה תחת הקטגוריה "כל עילה אחרת".
סעיף 4 לחוק 35/2008, מ-18 בנובמבר על יחסים מקצועיים אוסר על מעסיקים ועובדים להפלות עובדים או עמיתים על רקע נטייה מינית.
דיווחים על אפליה בקרב הציבור כלפי חברי קהילת הלהט"ב באנדורה הם נדירים. עם זאת, בשנת 2000, צעיר הומוסקסואל אנדורי, נונו ריביירו בן ה-17, נרצח עקב נטייתו המינית, אירוע אשר הוביל לסערה ציבורית נרחבת. אף על פי כן, באופן כללי, החברה האנדורית מוגדרת עם רמת קבלה גבוה מאוד כלפי הומוסקסואליות ומערכות יחסים חד-מיניות.
בפברואר 2019, המועצה הכללית אימצה חקיקה המתייחסת ליחס שוויון ואי אפליה האוסר על אפליה כלפי חברי קהילת הלהט"ב בתחומים רבים לרבות תעסוקה, חינוך, בריאות, שירותים חברתיים, דיור, מפעלים ציבוריים וכו'. סעיף 4(2) קובע באומרו כי,
"אין להפלות איש על בסיס לידה, לאום או חוסר לאום, מוצא גזעי או אתני, מין או מגדר נקבה, דת, דעה פילוסופית, פוליטית או איגודית, שפה, גיל, מוגבלות, נטייה מינית, זהות מגדרית או ביטוי מגדרי, או כל מצב או נסיבות אישיות או חברתיות אחרות".
זהות מגדרית

נכון לשנת 2021, לא קיימים אמצעים חוקיים המאפשרים לטרנסג'נדרים לשנות את מינם החוקי במסמכי זיהוי רשמיים, כגון דרכונים, תעודות זהות או רישיונות נהיגה באנדורה.
חל איסור על אפליה על רקע זהות מגדרית והתבטאות בתחומים כמו תעסוקה, אספקת סחורות ושירותים ועוד. חוק 14/2019, מ-15 בפברואר, בדבר זכויות ילדים ומתבגרים קובע כי יש "לכבד ילדים טרנסג'נדרים על רקע זהותם המגדרית".
תרומת דם

גברים המקיימים יחסי מין עם גברים (MSM) באנדורה יכולים לתרום דם לבנק הדם והרקמות של קטלוניה ומפעל הדם הצרפתי לאחר תקופת דחייה של שנה.
תנאי מחיה > אקטיביזם

ההפגנה הציבורית הראשונה של חברי קהילת הלהט"ב באנדורה התרחשה ב-6 בספטמבר 2002. ב-23 ביוני 2003 ארגנה עמותת "Som Com Som" את מצעד הגאווה הראשון במדינה שהתקיים בפלאסה דל פובלה בבירה אנדורה לה ולה.
בשנת 2019 הוקמה קבוצת הלהט"ב האנדורית "DiversAnd" לאחר שהעמותה "Som Com Som" (קטלאנית: אנחנו כפי שאנחנו) סיימה את עבודתה בשנת 2018. "DiversAnd" מתמקדת במניעה וטיפול בבריונות ואפליה כלפי תלמידי להט"ב בבתי ספר, במתן זכויותיהם של טרנסג'נדרים לשנות את שמם ומגדרם החוקי והכשרת נישואים חד מיניים באנדורה. "DiversAnd" הייתה למארגנת מצעד הגאווה ביוני 2019.
ב-17 במאי 2019, לציון היום הבינלאומי נגד הומופוביה, טרנספוביה וביפוביה השיקה המחלקה האנדורית לשוויון "Department of Equality" סרט תחת הכותרת "#LovingDiversity".
טבלת סיכום

| --- | --- |
פעילות הומוסקסואלית חוקית:  (מאז 1932)
גיל הסכמה שווה לזוגות הטרוסקסואלים:  (מאז 1932)
חוקים נגד אפליה בתעסוקה:  (מאז 2005, עבור נטייה מינית)
חוקים נגד אפליה במתן סחורות ושירותים:  (מאז 2019)
חוקים נגד אפליה בכל התחומים האחרים (כולל אפליה עקיפה, דברי שטנה):  (מאז 2019)
חוקים נגד אפליה עבור זהות מגדרית וביטוי מגדרי:  (מאז 2019)
חוקים נגד פשעי שנאה המכנסים נטייה מינית וזהות מגדרית: /  (מאז 2005, עבור נטייה מינית)
נישואים חד מיניים:  (מאז 2023)
הכרה בזוגיות חד מינית (איחוד אזרחי, נישואי חוזה, ידועים בציבור):  (מאז 2005 ישנה הכרה באיגודים יציבים, מאז 2014 באיחוד אזרחי)
אימוץ משותף של זוגות חד מיניים:  (מאז 2014)
אימוץ ילד חורג על ידי זוגות חד מיניים:  (מאז 2014)
לסביות, הומואים, טרנסג'נדרים וביסקסואלים מוצהרים רשאים לשרת בצבא: מדינה ללא צבא
זכות לשינוי מגדר בחוק:  (מאז 2023)
גישה להפריה חוץ-גופית לזוגות לסביות: 
טיפולי המרה אסורים בחוק: 
פונדקאות מסחרית לזוגות גברים הומוסקסואלים: (לא חוקי עבור זוגות הטרוסקסואלים גם כן)
גברים המקיימים יחסי מין עם גברים רשאים לתרום דם:  /  (לאחר תקופת דחייה של שנה)
הערות שוליים

↑  Andorra Difusió RTVA, DA regularà les adopcions per part de parelles homosexuals | Andorra Difusió, www.andorradifusio.ad (בקטלאנית)
↑  Consell General Principat d'Andorra, www.consellgeneral.ad (בקטלאנית)
↑  Diari d'Andorra - Enllestida la llei d’unions civils amb el procés d’adopció dels matrimonis, web.archive.org, ‏2015-07-05
1 2  Andorra Difusió RTVA, Demà entren en vigor lleis importants, com la d'unions civils o la 'regla d´or' | Andorra Difusió, www.andorradifusio.ad (בקטלאנית)
↑  Andorra rechaza llamar "matrimonio" a las uniones de parejas del mism…, archive.ph, ‏2014-12-30
↑  Carles Alonso, La llei de família cataloga com a 'casament' la unió de persones del mateix sexe, Ara Andorra, ‏2020-03-10 (בקטלאנית)
↑  Les unions civils entre persones del mateix sexe es diran casaments, BonDia Diari digital d'Andorra. (בקטלאנית)
↑  Lídia Raventós, Andorra la Vella, La unió homosexual es dirà també casament, DiariAndorra.ad, ‏2020-03-10 (בקטלאנית)
↑  Proposició de llei qualificada de la persona i de la família — Consell General Principat d'Andorra, www.consellgeneral.ad (בקטלאנית)
↑  El cap de govern d'Andorra desmenteix ara que les parelles homosexuals puguin adoptar, VilaWeb.cat (בקטלאנית)
↑  Andorra / Country-by-country / Guide to Europe / Home / ilga - ILGA Europe, web.archive.org, ‏2011-04-14
↑  Andorra Difusió RTVA, Reportatge: viure l'homosexualitat en petits nuclis com Andorra | Andorra Difusió, www.andorradifusio.ad (בקטלאנית)
↑  Diari d'Andorra - Som com som celebra l'acord amb el banc de sang català, web.archive.org, ‏2015-01-23
↑  B. T. L. Staff, Andorran gays now can donate blood, Pride Source, ‏2011-01-27 (באנגלית)
↑  Inici | Diversand Andorra, Diversand (בקטלאנית)
חנה קלר

| --- | --- |
 מדינה:  ישראל 
 השתייכות:   משטרת ישראל
 תקופת הפעילות:  1976–2005 (כ־29 שנים)
 דרגה:  ניצב
 תפקידים בשירות
 יועצת משפטית למשרד לביטחון פנים
 תפקידים אזרחיים
 נציבת קבילות שוטרים וסוהרים
 
חנה קלר היא משפטנית ישראלית וניצב בדימוס במשטרת ישראל.
ביוגרפיה

קלר (במקור אורנשטיין) גדלה בירושלים. בסיום לימודי משפטים הצטרפה ליחידה לייעוץ משפטי של משטרת ישראל בדרגת מפקח משנה. בראשית דרכה הייתה שותפה לעבודת החקיקה שהביאה להקמת בית הדין המשטרתי לערעורים ולהקמת נציבות קבילות שוטרים וסוהרים.
עבודתה בייעוץ המשפטי נמשכה 18 שנים, לאחריהן מונתה ליועצת המשפטית של המשרד לביטחון פנים בדרגת ניצב. בתפקיד זה שירתה תחת 6 שרים, החל במשה שחל ולאורך 11 שנים. מתוקף תפקידה השתתפה בשיחות המשא ומתן עם ירדן והרשות הפלסטינית. בשנת 2001 מונתה, נוסף על תפקידה, לנשיאת בית הדין המשטרתי לערעורים.
שירותה במשטרה ארך כ-30 שנים. עם פרישתה, בשנת 2005, מונתה לנציבת קבילות שוטרים וסוהרים, ובשנת 2010 הוארכה כהונתה בשנתיים נוספות. בשנת 2008 מונתה גם ליו"ר ועדת הערר מתוקף החוק להסדרת הביטחון בגופים ציבוריים.
ביוגרפיה > חיים אישיים

נשואה למיכאל קלר, בנו של הרב אהרן קלר, והם מתגוררים בירושלים.
ערך זה הוא קצרמרבנושא אישים. אתם מוזמנים לתרום לוויקיפדיה ו.
טריניזאורה

| טריניזאורה |
| --- | --- |
  איור ואיור של השלד של הטריניזאורה
תקופה
קרטיקון עליון 80–66 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי עוף
תת־סדרה:: צרפודה
סוג:: טריניזאורה
מין:: Trinisaura santamartaensis
שם מדעי
 Trinisaura santamartaensis

טריניזאורה (שם מדעי: Trinisaura) הוא סוג של דינוזאור אורניתופוד קטן מהסדרה בעלי אגן דמוי עוף אשר מאובניו נמצאו ביבשת אנטארקטיקה באי ג'יימס רוס (אנ'), לצידם של המורוזאורוס והאנטארקטופלטה. הוא חי בקרטיקון העליון לפני 80-66 מיליון שנה, אז נכחד בהכחדת הדינוזאורים הגדולה. הדינוזאור קיבל את שמו ב-2013 והוא נקרא על שם הגאולוג טרינידד דיאז.
שלדו של הדינוזאור נמצא ללא גולגולת אך ממראה השלד נראה שהיה קרוב למשפחת ההיפסילופודוניים וקרוביהם ובעיקר למינים הדרום-אמריקאים כמו הגספאריניזאורה והאנביסטיה. הוא הגיע לאורך 1.5 מטר, קטן יחסית לאורניתופוד וכנראה ניזון מצמחייה ביערות אנטארקטיקה הקדומה שהייתה חמימה בהרבה מכיום.
טאן דון

| --- | --- |

 לידה:  18 באוגוסט 1957 (בן 67) צ'אנגשה, הרפובליקה העממית של סין 
 מוקד פעילות:  הרפובליקה העממית של סין 
 תקופת הפעילות:  מ-1983 
 מקום לימודים:  אוניברסיטת קולומביה, בית ספר לאמנות של אוניברסיטת קולומביה 
 עיסוק:  מוזיקאי, מלחין, מנצח
 סוגה:  אופרה 
 שפה מועדפת:  סינית 
 כלי נגינה:  פסנתר, ויולה ד'אמורה
 פרסים והוקרה:  פרס בך של העיר החופשית של המבורג (2011)  פרס יוג'ין מקדרמוט לאמנויות של MIT (1994)  פרס גרומאייר להלחנה (1998)  פרס גרומאייר (1998)  פרס אוסקר למוזיקה המקורית הטובה ביותר (1999)  פרס המוזיקה של דיסבורג (2005)  Classic Brit Awards  מדליית הכבוד של האליס איילנד 
 tandun.com
 פרופיל ב-IMDb
 
זהו שם סיני; שם המשפחה הוא .
טאן דון (בסינית: 譚盾|s=谭盾|p = Tán Dùn, נולד ב-18 באוגוסט 1957) הוא מוזיקאי, מלחין ומנצח סיני, הנודע בעיקר במוזיקה שהלחין לסרטים "נמר, דרקון" ו"גיבור", כו גם במוזיקה שחיבר לטקסי המדליות של המשחקים האולימפיים ב-2008 בבייג'ינג. ביצירותיו משולבים לא אחת יסודות אודיו-ויזואליים; יש שימוש בכלי נגינה עשויים חומרים אורגניים, כגון נייר, מים ואבן; וניכרת בהן לעיתים קרובות השראה של תיאטרון וטקסים סיניים מסורתיים. בשנת 2013 התמנה טאן דון לשגריר של רצון טוב של אונסק"ו. הוא זכה במספר רב של פרסים על יצירותיו, לרבות פרס אוסקר, פרס גראמי ופרס באפטה.
ביוגרפיה

טאן דון נולד בשנת 1957 בכפר בצ'אנגשה במחוז חונאן בסין. כילד הקסימו אותו הטקסים והפולחנים של
שאמאן הכפר, שהמוזיקה שליוותה אותם נוצרה בעזרת עצמים מן הטבע, כגון אבנים ומים. בגלל האיסורים שהוצאו בתקופת מהפכת התרבות, נאסר עליו לעסוק במוזיקה והוא נשלח לעבוד בשדות אורז בקומונת הואנג'ין. הוא הצטרף להרכב של דיירי קומונה אחרים ולמד לנגן בכלי מיתר סיניים מסורתיים. בעקבות תאונת מעבורת שהסתיימה במותם של כמה חברים בלהקת האופרה של פקין, נקרא טאן דון להצטרף ללהקה כויולן ומעבד. הצלחה ראשונית זו זיכתה אותו במושב בתזמורת, ומשם המשיך ללימודים בקונסרבטוריון המרכזי למוזיקה בבייג'ינג בשנת 1977. בתקופת לימודיו שם פגש טאן דון מלחינים כגון טורו טאקמיצו, ג'ורג' קראם, אלכסנדר גהר, הנס ורנר הנצה, איסאנג יון וצ'ו ון-צ'ונג, שכולם השפיעו על סגנונו המוזיקלי.
ב-1986 עבר טאן דון לניו יורק כדוקטורנט באוניברסיטת קולומביה, שם למד שוב אצל צ'ו ו-צ'ונג, מי שהיה תלמידו של אדגר וארז. בקולומביה גילה טאן דון את יצירותיהם של מלחינים כגון פיליפ גלאס, ג'ון קייג', מרדית מונק וסטיב רייך, והחל למזג את השפעותיהם אל יצירותיו הוא. טאן השלים את עבודת הדוקטורט שלו, "מוות ואש: דיאלוג עם פול קלה", ב-1993, בהשראת ביקור במוזיאון לאמנות מודרנית. "מוות ואש" היא סימפוניה קצרה, העומדת בקשר עם ציוריו של פול קלה. ב-15 ביוני 2016 יצר את שיר הנושא לאירוע הפתיחה המפואר של אתר הנופש דיסנילנד בשאנגחאי. ב-1 באוגוסט 2019 התמנה לדיקן קולג' בארד למוזיקה.